Fjármálaeftirlitið gefur út umræðuskjal nr. 6 / 2011 um leiðbeinandi tilmæli um skipan og störf endurskoðunarnefnda eftirlitsskyldra aðila Með lögum nr. 80 / 2008 um breytingu á lögum um ársreikninga nr. 3 / 2006 var ákveðnum þáttum tilskipunar Evrópuþingsins og ráðsins 2006 / 43 / EB frá 17. maí 2006 um lögboðna endurskoðun ársreikninga og samstæðureikning , komið í framkvæmd hér á landi . Meðal þess sem í breytingarlögunum fólst var að við allar einingar tengdar almannahagsmunum , sbr. skilgreiningu í 7. tölul. 1. mgr. 1. gr. laga um endurskoðendur nr. 79 / 2008 , skyldi starfa endurskoðunarnefnd . Endurskoðunarnefndin er eftirlitsnefnd sem er þýðingarmikill hluti af stjórnskipulagi eininga tengdum almannahagsmunum . Með því að kveða á um skipun slíkrar nefndar í lögunum er m.a. leitast við að tryggja gæði ársreikninga og annarra fjármálaupplýsinga viðkomandi einingar , eftirlit með fyrirkomulagi innra eftirlits , innri endurskoðunar og áhættustýringar og óhæði endurskoðenda einingarinnar . Um skipun , hlutverk og störf endurskoðunarnefndar er kveðið í 108. gr. a - d. laga um ársreikninga en þar kemur m.a. fram að nefndarmenn í endurskoðunarnefnd skuli vera óháðir endurskoðanda eða endurskoðendum einingarinnar og meiri hluti nefndarmanna skuli jafnframt vera óháður einingunni . Með vísan til þess sem að ofan greinir gefur Fjármálaeftirlitið út til umsagnar drög að leiðbeinandi tilmælum um skipan og störf endurskoðunarnefnda eftirlitsskyldra aðila , umræðuskjal nr. 6 / 2011 .